Facebook-tvillingene ett skritt nærmere bitcoin-børs

Tvillingene Cameron og Tyler Winklevoss vil åpne en bitcoin-børs i New York straks godkjenning fra delstaten er på plass.

VIL BLI BITCOIN-TVILLINGER: Cameron (t.v.) og Tyler (t.h.) Winklevoss, står bak det sosiale nettsamfunnet ConnectU og er nå i ferd med å etablere en større bitcoin-børs i New York. Vis mer byoutline Kimihiro Hoshino

Dette er bitcoins Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins.

Vis mer vg-expand-down

Publisert: Publisert: 25. januar 2015 13:26

Winklevoss-tvillingene er svanger med ambisjoner om å skape verdens største Bitcoin-børs, som skal gjøre det enkelt for amerikanere å handle bitcoins.



Børsen er døpt Gemini, som betyr «tvillinger» på latin, ifølge New York Times.

Tvillingene skriver i et blogginnlegg om hvordan dem ble latterliggjort i 2012 da de fattet interesse for den virtuelle valutaen. Allerede da investerte brødrene store beløp i bitcoin, som nå skal utgjøre én av verdens største bitcoinformuer, verd titalls millioner.



Bankavtale



Tvillingene skriver videre at det nå er «på tide» at USA får en stor bitcoin-børs, slik at amerikanske bedrifter, investorer og finansinstitusjoner enklere kan ta del i bitcoin-handelen.

Les også Russere selger rubel og kjøper bit(coin)

Winklevoss Capital har hentet inn tekniske ingeniører og ekspertise fra større hedgefond for å etablere Gemini. Winklevoss-brødrene skriver at et forhold til en New York-registrert bank er etablert.



«Det betyr at pengene aldri vil forsvinne ut av landet. Det betyr også at amerikanske dollar på Gemini vil ha The Federal Deposit-forsikring (red.anm. statlig bankgaranti). Pengene dine vil være like trygge som de er på bankkontoen din.»

Mangler godkjenning



Ansatte arbeider i kontorene til Winklevoss Capital i nærheten av Madison Square Park på Manhattan. Veggene skal være dekket av matematiske ligninger og strategiske kladder. Arbeidsstokken skal være godt på vei med å bygge en sikkerhetsinfrastruktur som skal beskytte børsen mot hackere, svindlere og sikkerhetshetsbrudd.



En testmodell av børsen skal ha vist seg å være egnet for handel.

Den siste brikken som mangler før børsen eventuelt kan åpne, er godkjenning på delstatsnivå fra Department of Financial Services i New York.



Les også Microsoft tar bitcoin inn i varmen

Bratte kursfall



Bitcoin er preget av volatilitet som følge av små handelsvolum.

Inngangen til 2015 har bydd på noen av de mer dramatiske ukene for den virtuelle valutaen. Fra mandag til onsdag 14. januar i forrige uke, falt bitcoin 37 prosent mot dollar. Ved slutten av dagen kostet én bitcoin bare 170,2 dollar, ifølge Coindesk bitcoin price index, som settes etter vekselinformasjon fra bitcoin-børser over hele verden.



Bratte kursfall har senket valutaen jevnt og trutt gjennom hele 2014. Søndag koster én bitcoin 245 dollar, mot 880 dollar for nøyaktig ett år siden.



Usikkerheten blant investorer kommer blant annet av at eksisterende bitcoin-børser holder informasjon om årsaken til de stadige bitcoinfallene tett til sitt bryst.

Winkelvoss-tvillingene er best kjent for rettsfeiden med Facebook-grunnlegger Mark Zuckerberg.

Les også Nytt stort fall i bitcoin

Les også Den norske bitcoin-børsen Justcoin legges ned

Les også PayPal vil la deg betale med bitcoins når du handler spill og musikk på nett